Pääkilpailut käydään League of Legends -, Counter-Strike: Global Offensive - ja Starcraft II -peleissä. Lisäksi tapahtumassa kisataan konsolipeleissä kuten esimerkiksi FIFA 2014 - ja Halo 3 -peleissä.

Lantrek-verkkopelitapahtuman finaalipelit CS:GO klo 18.00 Starcraft II 21.00 League of Legends 23.00 Selostajina toimivat Otto Turkki (SC 2), Thomas Tontchev (SC 2), Teemu Hiilinen (CS:GO) ja Ville Tuomisto (LoL). Lähetyksessä nähdään myös voittajahaastattelut. http://www.lantrek.org/2014/ (siirryt toiseen palveluun)

Verkkopelien parhaiden välisiä eroja ei selvitetä virtuaalisesti, vaan Lantrek-tapahtuman päälavalla Tampereen Messu- ja Urheilukeskuksessa. Kotimaiset ammattilaispelaajat kisaavat Counter-Strike- ja Starcraft II -peleissä ja amatöörit League of Legends -pelissä.

Lauantai-lltana selviää, ketkä ovat maan parhaita verkkopelien pelaajia. Lantrekin finaalipelit alkavat kello 18 ja päättyvät yöllä kello kahteen mennessä. Finaaleja voi seurata Yle Areenasta.

Tampereella pelaajia on paikalla noin 1 500. He ovat kamppailleet finaalipaikasta perjantaista alkaen monessa eri sarjassa.

Pääkilpailut käydään League of Legends -, Counter-Strike: Global Offensive - ja Starcraft II -peleissä. Lisäksi tapahtumassa kisataan konsolipeleissä kuten esimerkiksi FIFA 2014 - ja Halo 3 -peleissä.

Palkintoina on riihikuivaa rahaa. Counter-Strike-finaalivoittaja kuittaa 2 000 euroa, League Of Legends -ykkönen 1 750 ja FIFA 2014 -pelin paras 200 euroa.

Alansa festivaalit

Tampereen kaupunki on ymmärtänyt, että tämä on tärkeä nuorisotapahtuma, kehuu Lantrek ry:n puheenjohtaja Juha-Matti Haapala. Matias Erkkilä / Yle Svenska

Verkkosivuillaan tapahtuma vertaa itseään rockfestivaaleihin ja tapahtuman mainosvideo kertoo itseironisesti, että nyt on ihan paikallaan olla ylpeästi nörtti, syödä mikropizzaa, nukkua messuhallin betonilattialla ja tarpeen vaatiessa haista pahalle.

– 930 konepaikkaa on myyty, jonka lisäksi tulee vielä ammattilaisarjan koneet, joten yli tuhannen tietokoneen mennään, kertoo Lantrek ry:n puheenjohtaja ja tapahtuman toinen pääjärjestäjä Juha-Matti Haapala.

Ammattilaissarjassa kilpailijat pelaavat järjestäjien koneilla, amatöörisarjoissa saa käyttää omia laitteita.

Haapalan mukaan Lantrekiin osallistuvat maan parhaat pelaajat.

– Osalla pelaajista on sponsorit ja kuukausipalkka.

Rauhallinen lauantai-ilta

Matias Erkkilä / Yle Svenska

Messuhallissa tunnelma on alkuillasta hyvin rauhallinen ja rentoutunut.

– Yli puolet osallistujista ei kilpaile pelisarjoissa, vaan tulee paikalle tapaamaan muita pelaajia. Moni tapaa pelituttavansa täällä ensimmäistä kertaa netin ulkopuolella, yhteisön sosiaalinen puoli kiteytyy täällä, Haapala selittää.

Tapahtuman järjestäjä Lantrek ry toimii täysin vapaaehtoisvoimin.

– Työntekijöitä on noin 120, joista muutama saa bensa- ja hotellikorvauksen. Tapahtuma ja yhdistys eivät tee voittoa. Eikä tätä oikein voisikaan tehdä kannattavasti, Haapala sanoo.

Konepaikka, eli pala pöytää, sähkö- ja verkkoportti, maksavat 45 euroa.

– Ilman sponsoriapua se maksaisi yli 80 euroa.

Yhdistyksen tärkein sponsori Tampereen kaupunki saa Haapalalta kehuja.

– Siellä on ymmärretty, että tämä on tärkeä nuorisotapahtuma. Teemme vuoden mittaan muutakin yhteistyötä Tampereen nuorisotoimen kanssa. Kuvateksti:- Tampereen kaupunki on ymmärtänyt, että tämä on tärkeä nuorisotapahtuma, kehuu Lantrek ry:n puheenjohtaja Juha-Matti Haapala.

Mattias Erkkilä

Svenska Yle